Møte med bibliotekene i namdalsregionen, Norsk e-Læring og SLANK

Etter et forhåndmøtet mellom SLANK og Vikna folkebibliotek, Kari Hortmann ble grunnlaget for et møte mellom de ulike bibliotekene, YNVS og Norsk e.Læring lagt. Et stort behov for å få en arene å diskutere framtidige utspill og aktualiteter er til stede. Flere aktuelle ting har dukket opp i kjølvannet av nettbaserte kurs og bruk av bibliotektjenesten

Et fellesmøte er holdt i Rørvik hvor følgende var til stede: Sissel Henriksen og Lillian Govassli(Nærøy fb), Kari Hortmann(Vikna fb), Greta Nordbø(YNVS fagbibl.), Annemor Korsnes(Norsk e-Læring) og Karl Klaussen(SLANK).

Diskusjonen la for dagen en økende etterspørsel etter pensumlitteratur og hjelp til å søke på nettet etter ulike kilder. Behovet for kursing fra bibliotekarenes side på dataveiledning og pedagogisk veiledning for disse studentene var tiltagende. 

Samtidig ønsket bibliotekene ei avklaring opp mor fagbibliotekene ved høgskolene hvem som har det økonomiske ansvar for frakting av etterspurt litteratur. 
Likeledes mangler det et avtaleverk som sier noe om mulighetene nettstudenter har for tilgang på pensumlitteratur når de henvender seg til de lokale f.b.

F.bibliotekene arbeider med tanken rundt et tilrettelagt studietilbud også ved det enkelte bibliotek, da med noen datamaskiner med nett-tilkobling og muligheter for et tilrettelagt studiemiljø.

Det ble enighet om at bibliotekene framover skal motta de kurstilbudene som går ut fra YNVS for selv å drive PR for kursene og samtidig være litt på offensiven hva litteratur angår.

Fram mot neste samling på nyåret skal det arbeides med en inf-brosjyre, og representanter fra biblioteket skal bes inn til det åpne info-møtet YNVS skal holde for vårens nettstudenter. Her skal de få gi nødvendig informasjon om sine tilbud for denne studentgruppen.